### NN 134/2015 (11.12.2015.), Pravilnik o programu ispita o stručnoj osposobljenosti za zanimanje pogrebnik

MINISTARSTVO PODUZETNIŠTVA I OBRTA

2521

Na temelju članka 19. stavka 2. Zakona o pogrebničkoj djelatnosti (»Narodne novine«, broj 36/15.), ministar nadležan za poduzetništvo i obrt, na prijedlog Hrvatske obrtničke komore, donosi

PRAVILNIK

O PROGRAMU ISPITA O STRUČNOJ OSPOSOBLJENOSTI ZA ZANIMANJE POGREBNIK

I. OPĆE ODREDBE

(1) Ispit o stručnoj osposobljenosti za zanimanje pogrebnik sastoji se od općeg dijela koji obuhvaća kompetencije nužne za obavljanje obrta i poduzetništva te posebnog dijela koji se odnosi na pogrebničku djelatnost.

(2) Opći dio ispita sastoji se od ispitnih područja:

– pravni propisi

– gospodarstvo.

(3) Posebni dio ispita sastoji se od ispitnih područja:

– stručno-teorijska znanja

– praktična znanja u struci.

II. OPĆI DIO ISPITA

(1) Područje pravnih propisa obuhvaća sljedeće programske cjeline:

|  |  |
| --- | --- |
| Potrebna znanja | Opis |
| Zakon o pogrebničkoj djelatnosti | – Sadržaj Zakona  – Definicija pojedinih izraza u smislu Zakona  – Temelji etike i zabrana diskriminacije  – Propisani uvjeti za obavljanje pogrebničke djelatnosti  – Prekršajne odredbe |
| Zakon o grobljima | – Definicija groblja  – Korištenje grobnih mjesta  – Grobni očevidnici |
| Zakon o zaštiti pučanstva od zaraznih bolesti | – Prijenos, pogreb i iskopavanje umrle osobe  – Prijenos umrle osobe iz inozemstva u Republiku Hrvatsku  – Prekršajne odredbe |
| Pravilnik o načinu pregleda umrlih te utvrđivanja vremena i uzroka smrti | – Pojmovi u Pravilniku  – Pojam popratnice u Pravilniku |
| Pravilnik o uvjetima i načinu obavljanja prijenosa, pogreba i iskopavanja umrlih osoba | – Prijenos, odnosno prijevoz umrle osobe  – Sanitarno-tehnički i higijenski uvjeti pogrebničkog vozila |
| Kazneni zakon | – Povreda mira pokojnika |
| Zakon o sustavu državne uprave  Zakon lokalnoj i područnoj (regionalnoj) samoupravi | – Tijela državne uprave, lokalna i područna (regionalna) samouprava, općenito |
| Zakon o trgovačkim društvima | – Vrste trgovačkih društava |
| Zakon o obrtu | – Pojam obrta i obrtnika, uvjeti za obavljanje, vrste obrta, upis obrta u Obrtni registar, poslovanje i prestanak obrta |
| Zakon o radu | – Osnove o zasnivanju i prestanku radnog odnosa, radnom vremenu radnika, odmorima i dopustima, obrazovanju i osposobljavanju za rad, plaći radnika |
| Zakon o zaštiti na radu | – Zaštita na radu, zaštita od požara i zdravstvena zaštita |
| Zakon o sigurnosti prometa na cestama | – Opće odredbe, kretanje pješaka, pogrebna povorka |

(2) Područje gospodarstva obuhvaća sljedeće programske cjeline:

|  |  |
| --- | --- |
| Potrebna znanja | Opis |
| Poslovni plan kao poduzetničko oruđe | – Sredstva za nabavu dugotrajne imovine, obrtna sredstva i investicije  – Ulaganja, analiza tržišta, izračuni kapitala, dohotka i gubitka, plan likvidnosti, točka pokrića |
| Uloga računala u poslovanju | – Osnovna informatička znanja, uloga računala u poslovanju obrta |
| Osnove prodaje i marketinga | – Trendovi na području marketinga i komunikacije, istraživanje tržišta, poznavanje konkurencije |
| Troškovi i kalkulacije | – Vrste troškova, kalkulacija cijene proizvoda i usluga, pokazatelji poslovanja, fiksni i varijabilni troškovi |
| Platni promet | – Platne usluge, instrumenti osiguranja plaćanja, obračunsko plaćanje |
| Porezi značajni za poslovanje poduzetnika/obrtnika | – Porez na dohodak, porez na dobit, porez na dodanu vrijednost |
| Pokazatelji uspješnosti poslovanja | – Gospodarstvenost, rentabilnost, produktivnost, likvidnost |
| Prava potrošača | – Nositelji zaštite, obaveze trgovca, uvjeti prodaje, podnošenje prigovora |

(3) Okvirni sadržaji programskih cjelina, navedeni u stavcima 1. i 2. ovoga članka osnova su za oblikovanje ispitnih pitanja na ispitima o stručnoj osposobljenosti.

III. POSEBNI DIO ISPITA

(1) Cilj posebnog dijela ispita je provjera stečenih kompetencija za zanimanje pogrebnik.

(2) Područje stručno-teorijskih znanja obuhvaća provjeru teorijskog znanja nužnog za obavljanje zanimanja pogrebnik, a čine ga sljedeće programske cjeline:

|  |  |
| --- | --- |
| Potrebna znanja | Opis |
| Opis poslova pogrebnika | – Organizacija sprovoda i pokopa  – Suradnja s naručiteljem, komunalnim društvom, cvjećarima i sl.  – Razgovor s obitelji preminulog |
| Radni uvjeti i radne osobine | – Poštivanje termina  – Poželjne radne osobine  – Opasnosti koje prijete pogrebniku  – Administrativni poslovi (izrada ponude, izdavanje računa i dr.)  – Način održavanja čistoće radnog mjesta u skladu sa propisima o higijeni  – Način održavanja osobne i radne higijene |
| Briga i raspolaganje tijelom umrle osobe | – Priprema tijela  – Sanitarne mjere  – Konačno raspolaganje tijelom  – Posao pogrebne ustanove  – Metode konačnog raspolaganja tijelom |
| Kulturne tradicije | – Pogrebni običaji  – Nereligiozne pogrebne usluge  – Običaji kremacije |
| Vjerski obredi | – Vjera i sekularizam  – Kršćanski obred  – Židovski obred  – Muslimanski obred  – Obredi istočnih religija |
| Poslovna komunikacija | – Odijevanje, govor, ponašanje  – Odnosi sa strankama |
| Komunikacija sa nadležnim tijelima i osobama | – Komunikacija s policijom  – Komunikacija s mrtvozornikom  – Komunikacija sa upravom groblja, odnosno komunalnim društvom  – Komunikacija s članovima obitelji (naručiteljima usluge u svezi pravnih i etičkih pitanja)  – Interakcija s ožalošćenima |
| Prijevoz umrle osobe i organizacija pogreba | – Zaprimanje poziva i prijevoz umrle osobe  – Priprema tijela za prijevoz  – Sigurnost pri prijevozu  – Postupak na dan pogreba |
| Bolesti | – Mjere opreza u slučaju infektivnih bolesti |
| Etika | – Pregled etičkih pitanja  – Teorije i modeli žaljenja |
| Postupak balzamiranja | – Balzamiranje kroz razdoblja (drevno razdoblje, srednje razdoblje i moderno razdoblje) |

(3) Područje praktičnih znanja u struci obuhvaća provjeru usvojenih vještina i umijeća, a čine ga sljedeće programske cjeline:

|  |  |
| --- | --- |
| Potrebna znanja | Opis |
| Pripremanje odra | – Uređivanje odra  – Uređivanje dvorane |
| Priprema tijela | Tijek pripreme:  – čišćenje tijela (način)  – Oblačenje tijela  – Šminka  – Frizura |
| Prijevoz | – Tijek prijevoza  – Način osiguravanja lijesa u pogrebnom vozilu |
| Radni prostor | – Struktura radnog prostora  – Važnost organizacije radnog prostora |

(4) Okvirni sadržaji programskih cjelina, navedeni u stavcima 2. i 3. ovoga članka osnova su za oblikovanje ispitnih pitanja na ispitima o stručnoj osposobljenosti.

IV.

Ovaj Pravilnik stupa na snagu prvog dana od dana objave u »Narodnim novinama«.

Klasa: 053-01/12-01/213

Urbroj: 516-04-02/1-15-60

Zagreb, 16. studenoga 2015.

Ministar

 Gordan Maras, v. r.

134 11.12.2015 Pravilnik o programu ispita o stručnoj osposobljenosti za zanimanje pogrebnik